Rikunarita-ORG/Wikinium huggingface dataset:
# Ostina[labot | labot pirmkodu]

| Ostina  |
| --- |
| pilsēta |
| *Austin* |
|  |
|  |
|

|  |  |
| --- | --- |
|  **Karogs** |  **Emblēma** |
|  **Ģerbonis** |

 |
| OstinaRādīt kartē "ASV"OstinaRādīt kartē "Teksasa" |
|
Koordinātas: ﻿ / ﻿ |
| Valsts |  ASV |
| Štats |
Teksasa |
| Dibināta |
1835. gadā |
| Administrācija |
|  • Pašvaldības vadītājs |
Stivs Adlers |
| Platība |
|  • sauszeme |
651,4 km2 |
|  • urbānā teritorija |
767,28 km2 |
|  • aglomerācija |
11 099,91 km2 |
| Augstums |
149 m |
| Iedzīvotāji
(2020) |
|  • blīvums |
1 065,04/km² |
|  • urbānā teritorija |
885 400 |
|  • aglomerācija |
1 883 051 |
| Mājaslapa | www.austintexas.gov |
|  **Ostina Vikikrātuvē** |

**Ostina** (angļu: *Austin*, izrunā: [ˈɔːstɪn]) ir pilsēta Amerikas Savienotajās Valstīs. Lai gan Ostina ir Teksasas štata administratīvais centrs, tā ir tikai ceturtā lielākā štata pilsēta pēc iedzīvotāju skaita (Hjūstona, Sanantonio un Dalasa ir lielākas par Ostinu). Amerikas Savienotajās Valstīs Ostina ir piecpadsmitā lielākā pilsēta. Pilsētā atrodas viena no lielākajām universitātēm valstī — Teksasas Universitāte. Ostina ir dibināta 1835. gadā un nosaukta par godu Stefanam F. Ostinam (*Stephen F. Austin*), vienam no neatkarīgās Teksasas dibinātājiem. Ostina ir atzīta par trešo visātrāk augošo ASV pilsētu laika posmā no 2000. līdz 2006. gadam.

## Cilvēki

Ievērojamas personības, kas dzimušas Ostinā:

* Debnijs Kolmens (1932—2024) — amerikāņu aktieris;
* Ciara (dz. 1985) — amerikāņu aktrise, dziedātāja, modele;
* Glens Pauels (dz. 1988) — amerikāņu aktieris;
* Dakota Džonsone (dz. 1989) — amerikāņu aktrise;
* Enguss Džonss (dz. 1993) — amerikāņu aktieris.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Ostina.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)
# Hulu

| Hulu |
| --- |
|  |
| Pamatinformācija |
| Lapas veids | video straumēšanas serviss |
| Valsts |  Losandželosa, Kalifornija, ASV |
| Īpašnieks | *Disney Streaming* |
| Darbību uzsāka | 2007. gada 29. oktobrī |
| Komerciāla | jā |
| Reģistrācija | obligāta |
| Reģistrētie lietotāji | ▲ 51,1 miljons (2024) |
| Mājaslapa | hulu.com |

Hulu (IPA: /ˈhuːluː/, stilizēti hulu) ir ASV abonēšanas straumēšanas platforma, kas pieder *Disney Streaming*, *The Walt Disney Company* apakšuzņēmuma *Disney Entertainment* nodaļai.

Platforma darbību uzsāka 2007. gada 29. oktobrī, sākotnēji kā *News Corporation* (vēlāk *21st Century Fox*) un *NBCUniversal* (vēlāk to iegādājās *Comcast*), *Providence Equity* un vēlāk *The Walt Disney Company* kopuzņēmums, kas ražoja un translēja televīzijas seriālus. 2010. gadā *Hulu* uzsāka abonēšanas pakalpojumu, kas sākotnēji saucās *Hulu Plus* un kurā piedāvāja gan pašu veidotās, gan partneru televīzijas seriālu sezonas, un tūlītēju piekļuvi jaunajām sērijām. 2017. gadā *Hulu* uzsāka tiešraides TV piedāvāšanu kā visaptverošu straumēšanas televīzijas pakalpojumu, kas piedāvā piekļuvi apraides televīzijas kanāliem.

2011. gadā *Hulu* sāka piedāvāt savu servisu Japānā, atzīmējot savu pirmo un vienīgo starptautisko paplašināšanos. Trīs gadus vēlāk, 2014. gadā, *Hulu Japan* iegādājās *Nippon TV* un atdalījās no ASV uzņēmuma. Kopš 2021. gada februāra *Hulu* veidotais saturs tiek izplatīts ārpus ASV, izmantojot *Disney+* ar zīmolu *Star*. 2019. gadā *Disney* no *Fox* iegādājoties *21st Century Fox* iegādājās arī *Hulu* akcijas, iegūstot straumēšanas servisa akciju vairākuma daļu, un pēc tam 2023. gadā iegādājās atlikušo *Comcast* akciju daļu, iegūstot visas īpašumtiesības. Pēc iegādes kompānija *Disney* 2023. gada decembrī uzsāka *Hulu* integrāciju servisā *Disney+*, ļaujot abu pakalpojumu abonentiem piekļūt *Hulu* saturam no *Disney+* lietotnēm.

2025. gada 6. janvārī *Disney* sāka 70% *FuboTV* akciju iegādi, kuru apvienos ar *Hulu Live TV* . Apvienotais uzņēmums paliks publiski kotēts Ņujorkas fondu biržā, bet to kontrolēs *Disney* vadītāji. Kā daļu no darījuma *Fubo* izbeidza tiesas prāvu pret *ESPN Inc.* (kuras vairākuma īpašnieks ir *Disney*), *Fox Corporation* (*21st Century Fox* pēcteci) un *Warner Bros. Discovery* (*WarnerMedia* pēcteci pēc apvienošanās ar *Discovery, Inc.*) par kopīgo straumēšanas servisu *Venu Sports*. *Fubo* saņēma apstiprinājumu par jaunā servisa palaišanu 2024. gada augustā. Apvienošanās, pēc *Disney* un *Fubo* datiem, ilgs no 12 līdz 18 mēnešiem. *Venu Sports* atcēla dažas dienas vēlāk.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Hulu.
* Oficiālā tīmekļa vietne
# Bahreinas Starptautiskā trase[labot | labot pirmkodu]

**Bahreinas Starptautiskā trase**|  |
|  |
| **Atrašanās vieta** |  Sahira, Bahreina |
| **Laika zona** | UTC+3 |
| **Atklāta** | 2004. gadā |
| **Svarīgākās sacensības** | Formula 1, Āzijas GP2, V8 Supercars, Formula 3, GT Festival, dragreiss |
|  |
| Izturības trase |
| **Klājums** | asfalts |
| **Garums** | 6,299 km |
| **Pagriezieni** | 23 |
| **Apļa rekords** | 1:58.287 (Fernando Alonso, Ferrari, 2010, F1) |
|  |
| *Grand Prix* trase |
| **Klājums** | asfalts |
| **Garums** | 5,411 km |
| **Pagriezieni** | 15 |
| **Apļa rekords** | 1:30.252 (Mihaels Šūmahers, Ferrari, 2004, F1) |

**Bahreinas Starptautiskā trase** (arābu: حلبة البحرين الدولية) ir Formula 1 sacīkšu trase, kura atrodas Sahirā, Bahreinā. Tāpat kā daudzas citas 21. gadsimta sākumā būvētas F1 trases, to ir projektējis vācietis Hermans Tilke. Tā bieži tiek vienkārši saukta par Sahiru.

Tā atrodas tuksnesī, tādēļ pirms sacīkstes smiltis tiek apstrādātas ar īpašu smidzināmu līdzekli, lai pēc iespējas mazāks to daudzums nonāktu uz trases un tādējādi tiktu nodarīti minimāli bojājumi braucēju rezultātiem un formulu vadāmībai. Trases būvniecība nedaudz aizkavējās, tāpēc trases pārstāvji lūdza Bērnijam Eklstonam inaugurālo sacīksti islāma valstī pārcelt uz 2005. gadu, tomēr lūgums tika noraidīts. Pirmās sacīkstes laikā trase bija nepabeigta, tomēr pietiekami labā stāvoklī, lai tur varētu notikt Formula 1 sacensības. Trases būvniecība izmaksāja 150 miljonus ASV dolāru.

Tā ir vairākas trases vienā, no kurām divi izkārtojumi ir izmantoti Formula 1 sacensībās. Citus izkārtojumus izmanto, piemēram, dragreisā u.c. sacīkšu klasēs. Trases kopgarums ir 6,4 kilometri.

## Galerija

* "Izturības trases" izklājums. Izmantots tikai 2010. gada sezonā

## Skatīt arī

* F1 trašu saraksts

## Ārējās saites

* Vikikrātuvē par šo tēmu ir pieejami multivides faili. Skatīt: Bahreinas Starptautiskā trase.

* *Racing-Reference track* profils (angliski)
* Oficiālā mājaslapa (angliski)
# BitTorrent

BitTorrent ir vienādranga failu izplatīšanas protokols, kā arī brīvprogramma, kas realizē šo protokolu. Protokolu sākotnēji izstrādāja programmētājs Brems Kohens, bet nu to uztur *BitTorrent Inc.* *BitTorrent* tika izstrādāts, lai lielam cilvēku lokam varētu izplatīt lielus datu apjomus, neskatoties uz servera jaudas un Interneta pieslēguma joslas platuma ierobežojumiem. Pēc atsevišķu pētījumu datiem, *BitTorrent* šobrīd sastāda aptuveni 35 procentus[*nepieciešama atsauce*] no visas datu plūsmas Internetā.

## Protokola darbības princips

Krāsainie punkti attēlo pārsūtāmā faila gabalus
Pirms lejupielādes uzsākšanas klients pieslēdzas *BitTorrent* trakerim (lietojot HTTP protokolu) un no tā iegūst visu citu klientu, kuriem ir vajadzīgais fails vai tā daļas, IP adreses. Pēc tam jau klienti slēdzas viens pie otra (izmantojot TCP vai UDP protokolus) un apmainās ar trūkstošajām faila daļām bez trakera līdzdalības. Efektīvai *BitTorrent* tīkla darbībai ir nepieciešams, lai pēc iespējas lielākam skaitam klientu būtu atļauti ienākošie savienojumi (kurus bieži vien bloķē ugunsmūris).

Sākumā tiek izveidots pārsūtāmā faila (vai failu) apraksta (metadatu) fails. Pārsūtāmos datus sadala fiksēta izmēra (32 KiB līdz 4 MiB) gabalos, kur katram no šiem gabaliem aprēķina kontrolsummu (izmantojot jaucējfunkciju). Lielus gabala izmēru lieto, ja ir jāpārsūta ļoti lieli faili, jo tad var samazināt metadatu faila izmērus, vai arī, ja lieto ļoti ātru datortīklu, kur samazināta procesora noslodze ir svarīgāka par atsevišķu bojātu gabalu pārsūtīšanu. Metadatu (jeb .torrent fails, pēc izplatītākā faila paplašinājuma) fails satur visu pārsūtāmā faila gabalu kontrolsummas un gabala sākuma attālumu no faila sākuma. Ja ir jāpārsūta vairākus failus, tad, izveidojot .torrent failu, tos apstrādā kā vienu lielu failu (šādā veidā vairāki mazi faili var būt daļa no viena gabala). Metadatu fails satur arī pārsūtāmā faila vārdu un trakera adresi. Visiem lietotājiem, kas lejuplādē vai augšuplādē kādā metadatu failā aprakstītos datus, ir jābūt pieejamam attiecīgajam metadatu (.torrent) failam. Šos failus parasti izplata attiecīgo trakeru mājaslapās, lai arī ir iespējamas citas metodes.

## Skatīt arī

* QBittorrent
* μTorrent

## Ārējās saites

* BitTorrent Inc. mājaslapa
* BitTorrent specifikācija
# Emuārtelpa[labot | labot pirmkodu]

**Emuārtelpa** jeb **blogosfēra** (no angļu: *blog* un grieķu: *sphere*) ir termins, ar ko apzīmē visu tīmekļa žurnālu kopumu. Tīmekļa žurnāli savā starpā ir cieši saistīti: to autori lasa citus tīmekļa žurnālus, saitē uz tiem un atsaucas uz tiem savos rakstos. Tā rezultātā no savstarpēji saistītajiem tīmekļa žurnāliem ir izaugusi sava kultūra.

Emuāros jeb tīmekļa žurnālos raksta par visdažādākajām tēmām. Tīmekļa žurnāli var būt gan vienkārši saišu saraksti, gan personīgās dienasgrāmatas.

## Atsauces

## Skatīt arī

* Kategorija:Blogeri
# Gmail

*Gmail*|  |
| --- |
| Izstrādātājs | *Google* |
| Sākotnējā versija |
2004. gada 21. martā |
| Platforma | *Google Closure Tools* (*JavaScript*) |
| Veids |
POP3, IMAP, E-pasts, tīmekļa e-pasts |
| Tīmekļa vietne |
 |

Gmail ir *Google* piedāvātais bezmaksas tīmekļa e-pasts. Tā izmaksas tiek segtas ar reklāmu izvietošanu. Tas piedāvā e-pasta saņemšanu arī ar POP3 un IMAP protokolu palīdzību.

Aktīvo lietotāju skaits 2019. gada beigās bija vairāk nekā 1,5 miljardi.

*Gmail* tika atklāts 2004. gada 1. aprīlī kā bēta versija, kas bija pieejama tikai ar ielūgumiem, plašākai publikai tā kļuva pieejama 2007. gada 7. februārī, joprojām bēta statusā. Uz 2009. gada decembri,
to mēneša laikā izmantoja 176 miljoni lietotāju. Kopā ar pārējo *Google Apps* komplektu pakalpojums 2009. gada 7. jūlijā pameta bēta statusu.

Ar sākotnējo datu apjoma ietilpību līdz 1 GB uz lietotāju Gmail ievērojami palielināja tīmekļa e-pasta standartu bezmaksas apjomam, parasti 2 līdz 4 MB, ko tobrīd piedāvāja tā konkurenti kā *Hotmail*.
Gmail ir uz meklēšanu orientēta lietotāja saskarne un "sarunas skats", kurš atgādina interneta forumu. Programmatūras izstrādātāji atpazīst *Gmail* kā vienu no pirmajām tīmekļa lietotnēm, kurā plaši tika lietoti *Ajax* programmēšanas paņēmieni. *Gmail* darbojas uz *Google GFE*/2.0 un *Linux* sistēmām.

## Atsauces
# Odnoklassniki.ru

"Onoklassniki.ru" logo
Odnoklassniki.ru ir tiešsaistes sociālā tīkla tīmekļa vietne Krievijā, kurā ir vairāk nekā 30 miljoni reģistrētu lietotāju.

Sociālo tīklu *Odnoklassniki.ru* attīsta *Forticom Grupa*, bet konsultācijas reklāmdevējiem par sociālā tīkla sniegtajām iespējām sniedz *Progression* — *Forticom Grupas* interneta mārketinga kompānija, kas uzņēmumiem Baltijā nodrošina komunikāciju ar krievvalodīgo auditoriju, izmantojot *Forticom Grupas* lokālos sociālos tīklus Centrāleiropā, Austrumeiropā un Krievijā — *One.lv*, *One.lt*, *Videogaga.lv*, *Videogaga.lt*, *Odnoklassniki.ru*, *Nasza-klasa.pl*, kuros ir vairāk nekā 55 miljoni reģistrēto lietotāju.

## Piezīmes un atsauces

## Ārējās saites

* *Odnoklassniki.ru* Arhivēts 2011. gada 9. novembrī, *Wayback Machine* vietnē.
* *Progression*
# Eseja

**Eseja** (angļu: *essay*, cēlies no franču: *essai* — 'izmēģinājums, pārbaude') ir neliela apjoma prozas darbs, kurā pausta attieksme pret kādu literatūras vai mākslas parādību. Tā ir mākslinieciski kritiska, publicistiska apcere par kādu zinātnisku, filozofisku, publicistisku, īpaši par literatūras un mākslas problēmu. Eseja var būt arī īss analītisks pārskats vai izskaidrojošs, interpretējošs pētījums par kādu vēsturisku tēmu vai problēmu.

Esejai jābūt trim daļām: ievadam, kurā tiek paskaidrota attiecīgās esejas ideja, iztirzājumam, kurā tiek attīstīta galvenā ideja vai argumenti, un nobeigumam, kurā tiek apkopotas idejas, lai izveidotu secinājumus, kopsavilkumu.

Eseju kā prozas žanru 16. gadsimtā iedibinājis franču domātājs Mišels de Montēņs ar savu grāmatu "Esejas". Viņš arī ieviesis tradīciju esejas temata formulējumu sākt ar vārdu "par". Tāpēc eseju tematus parasti formulē šādi: "Par draudzību", "Par ģimeni", "Par nākotni", lai uzreiz varētu uztvert galveno, par ko jāraksta. Latviešu literatūrā viena no populārākajām latviešu esejistēm ir rakstniece Zenta Mauriņa, kura rakstīja mākslinieciskās esejas.

## Atsauces
# Izpildītājmāksla

Deja ir viens no izpildītājmākslas veidiem
**Izpildītājmāksla** jeb **skatuves māksla** ir mākslas veidu grupa, kurā ietilpst deja, mūzika, teātris, iluzionisms, performances māksla un citi mākslas veidi, kuros mākslinieki parasti uzstājas skatītāju priekšā. Tā no tēlotāja mākslas atšķiras tādā ziņā, ka izpildītājmākslā tiek izmantots paša mākslinieka ķermenis un galvenais ir izpildījums jeb performance, bet tēlotāja mākslā tiek radīts mākslas darbs, izmantojot materiālus, piemēram, mālu, metālu, akmeni vai krāsas.

Teātris, mūzika, deja un cita veida performances ir sastopamas visās pasaules kultūrās. Mūzikas un dejas vēsture aizsākās aizvēsturiskajos laikos, savukārt cirka pirmsākumi ir identificēti Senajā Ēģiptē. Ar izpildītājmākslu ir saistītas daudzas profesijas, kā arī izpildītājmāksla ir uzskatāma par izklaidi, it sevišķi kopš audio un video ierakstu attīstība ir radījusi iespēju izpildītājmākslu patērēt privāti. Izpildītājmāksas mērķis bieži vien ir izteikt savas emocijas un jūtas.

## Atsauces
# Pilsētplānošana[labot | labot pirmkodu]

Viens no pilsētbūvniecības uzdevumiem ir nodrošināt pilsētu apbūvi. Attēlā redzama Markhemas pilsēta Kanādā no putna lidojuma
**Pilsētplānošana**, arī **pilsētbūvniecība**, ir apdzīvoto vietu plānojuma un apbūves teorija un prakse. Pilsētplānošana ir dizaina un noteikumu kopums, kas nosaka vietas fizisko formu, pilsētas ekonomiskās un sociālās funkcijas, un konkrētas vietas šīm aktivitātēm. Tā ir starpdisciplināra nozare, kas balstās uz inženierzinātņu un arhitektūras zināšanām, kā arī uz sociālajām un politiskajām interesēm. Pilsētplānošana nodarbojas gan ar neapbūvētu teritoriju plānošanu, gan arī jau esošo pilsētas daļu revitalizāciju, tā sevī iekļauj mērķu nostādīšanu, datu vākšanu un analīzi, tendenču prognozēšanu, dizanu, stratēģisku domāšanu un publisku apspriešanu. Pilsētplānošanas kā atsevišķas nozares pirmsākumi ir meklējami 20. gadsimta sākumā, un ir atbilde uz tā laika sanitārajiem, sociālajiem un ekonomiskajiem apstākļiem strauji augošās industriālās pilsētās.

## Ārējās saites

* Vikikrātuvē par šo tēmu ir pieejami multivides faili. Skatīt: Pilsētplānošana.
* Armands Pužulis. «Pilsētplānošana». Nacionālā enciklopēdija.

## Atsauces
# Kvīnslenda[labot | labot pirmkodu]

|  |
| --- |
| **Kvīnslenda** |
| Queensland |
| —  **Štats**  —  |
|

|  |  |
| --- | --- |
|  **Karogs** |  **Ģerbonis** |

 |
|  |
| Koordinātas: ﻿ / ﻿ |
| Pārvaldes centrs
  | Brisbena
 |
| Valsts
 |  Austrālija |
| **Platība**  |
|  - Kopējā
  | 1 852 642 km² |
| **Iedzīvotāji** (2012) |
|  - Kopā | 4 537 700 |
|  - Blīvums | 2,4/km² |
| **Mājaslapa:** www.qld.gov.au |
|  **Kvīnslenda Vikikrātuvē** |

**Kvīnslenda** (angļu: *Queensland* — ‘Karalienes zeme’) ir viens no Austrālijas štatiem, kurš atrodas valsts ziemeļaustrumos. Kvīnslenda rietumos robežojas ar Ziemeļu teritoriju, dienvidrietumos ar Dienvidaustrāliju, bet dienvidos ar Jaundienvidvelsu. Austrumos Kvīnslendu apskalo Koraļļu jūra un Klusais okeāns. Kvīnslenda ir Austrālijas otrs lielākais štats pēc Rietumaustrālijas un trešais apdzīvotākais pēc Jaundienvidvelsas un Viktorijas. Lielākās pilsētas ir Brisbena (štata galvaspilsēta), Goldkosta, Ipsviča, Logana, Redklifa, Tuvumba, Vorvika, Bandaberga.

## Ārējās saites

* Vikikrātuvē par šo tēmu ir pieejami multivides faili. Skatīt: Kvīnslenda.

* *Encyclopædia Britannica* raksts (angliski)
* *Encyclopædia Universalis* raksts (franciski)
# Dienvidaustrālija[labot | labot pirmkodu]

|  |
| --- |
| **Dienvidaustrālija** |
| South Australia |
| —  **štats**  —  |
|

|  |  |
| --- | --- |
|  **Karogs** |  **Ģerbonis** |

 |
|  |
| Koordinātas: ﻿ / ﻿ |
| Valsts
  |  Austrālija |
| Centrs | Adelaide |
| **Platība**  |
|  - Kopā
  | 1 043 514 km² |
| **Iedzīvotāji** (2021) |
|  - Kopā | 1 806 599 |
|  - Blīvums | 1,7/km² |
| **Mājaslapa:** www.sa.gov.au |
|  **Dienvidaustrālija Vikikrātuvē** |

**Dienvidaustrālija** (angļu: *South Australia*) ir viens no Austrālijas štatiem. Izvietojies valsts dienvidos un ir vienīgais štats, kas robežojas ar visiem citiem kontinentālajiem štatiem: austrumos ar Viktoriju un Jaundienvidvelsu, ziemeļaustrumos — ar Kvīnslendu, ziemeļos — ar Ziemeļu teritoriju, bet rietumos — ar Rietumaustrāliju. Dienvidos to apskalo Lielais Austrālijas līcis. No sešiem Austrālijas štatiem Dienvidaustrālija pēc platības ir ceturtais lielākais, bet pēc iedzīvotāju skaita - piektais lielākais. Dienvidaustrālijā dzīvo aptuveni 1,62 miljoni iedzīvotāju, no kuriem aptuveni 80% mīt štata administratīvajā centrā Adelaidē.

## Ekonomika

Štata ekonomikas pamatā ir lauksaimniecība, ražošana un kalnrūpniecība. Pēdējā laikā valstī aktīvi attīstās finanšu sektors.

Ražošanas nozarei ir svarīga loma štata ekonomikā, nodrošinot 15% no Dienvidaustrālijas IKP un ievērojamu daļu no eksporta. Štatā atrodas automašīnu ražošanas uzņēmumi (44% no visiem valstī saražotajiem automobiļiem 2006.gadā) un to sastāvdaļu ražošana, farmācijas un aizsardzības uzņēmumi (2,1% no IKP, 2002-2003). Dienvidaustrālijas ekonomika ir vairāk orientēta uz eksportu nekā jebkura citā Austrālijas štatā. Eksporta ieņēmumi ir aptuveni 10 miljardi Austrālijas dolāru gadā, kas ir par 8,8% vairāk laika posmā no 2002. līdz 2003. gadam.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Dienvidaustrālija.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* *Encyclopædia Universalis* raksts (franciski)
# Ernsts Barlahs

| **Ernsts Barlahs** |
| --- |
|  |
| Dzimis |
1870. gada 2. janvārī Vēdele, Prūsijas Karaliste (tagad Šlēzviga-Holšteina,  Vācija) |
| Miris |
1938. gada 24. oktobrī Rostoka, Trešais Reihs (tagad Mēklenburga-Priekšpomerānija,  Vācija) |
| Tautība |
vācietis |
| Nozares |
tēlniecība, grafika, literatūra |
| Mākslas virziens |
ekspresionisms |

**Ernsts Barlahs** (vācu: *Ernst Barlach*; dzimis 1870. gada 2. janvārī, miris 1938. gada 24. oktobrī) bija ekspresionisma vācu tēlnieks, grafiķis un rakstnieks.

Dzimis Vēdelē. Skolā gāja Raceburgā. Mākslu studēja Hamburgā, Drēzdenē un Parīzē. Pēc studijām veidoja darbus jūgendstilā, tomēr pēc ceļojuma uz Krieviju 1906. gadā pievērsās ekspresionismam, ietekmējoties arī no gotikas. No 1910. gada līdz savai nāvei 1938. gadā dzīvoja un strādāja Gistrovā, kuras oficiālajā nosaukumā kopš 2006. gada ir priedēklis *Barlachstadt* (Barlaha pilsēta). Pirms Pirmā pasaules kara būdams kara piekritējs, pats tajā piedalījās. Dienesta rezultātā kļūdams pacifists, pēc nacistu nākšanas pie varas tika pasludināts par deģeneratīvās mākslas pārstāvi. Daudzi Barlaha darbi tika konfiscēti, daļa iznīcināti. Barlahs sarakstījis arī 8 lugas, 2 romānus un autobiogrāfiju.

## Ernsta Barlaha darbu galerija

* *Schwebender Engel*, Lidojošais eņģelis, Gistrovas doms, Gistrova
* *Der Geistkämpfer*, *Die Gethsemanekirche*, Berlīne
* *Schlafende Vagabunden (Schlafendes Bauernpaar)*, 1912, *Berlinische Galerie*, Berlīne
* *Magdeburger Ehrenmal*, 1929, Magdeburgas katedrāle, Magdeburga

## Ārējās saites

* Vikikrātuvē par šo tēmu ir pieejami multivides faili. Skatīt: Ernsts Barlahs.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Enciklopēdijas *Krugosvet* raksts (krieviski)
* Barlaha darbi Gutenberg-DE (vāciski)
* Barlahs portālā BAM[novecojusi saite] (vāciski)
* Barlaha biedrība (vāciski)
* Barlahs artcyclopedia (angliski)
# Haims Sutins

| **Haims Sutins** |
| --- |
|  |
| Dzimis |
1893. gada 13. janvārī Smilaviči, Krievijas Impērija (Červjeņas rajons,  Baltkrievija) |
| Miris |
1943. gada 9. augustā Parīze, Višī Francija ( Francija) |
| Tautība |
ebrejs |
| Nozares |
gleznošana |
| Mācījies |
Viļņas Mākslas akadēmija, Daiļo mākslu skola (Fernāns Kormons) |
| Mākslas virziens |
ekspresionisms, Parīzes glezniecības skola |
| Slavenākie darbi | *Le Boeuf Ecorche*, 1925 |
| Atbalstītāji |
Alberts Bernss, Leopolds Zborovskis |
| Iespaidojies no |
Rembrants, Žans Simeons Šardēns, Gistavs Kurbē |
| Ietekmējis |
Žans Dibifē |

**Haims Sutins** (franču: *Chaïm Soutine*; dzimis 1893. gada 13. janvārī, miris 1943. gada 9. augustā) bija Baltkrievijā dzimis ebreju izcelsmes franču ekspresionisma gleznotājs. Darbojies Parīzē starp pasaules kariem. Izveidoja savu stilu, ietekmējoties no tādiem māksliniekiem kā Rembrants, Šardēns un Kurbē.

Dzimis Smilavičos nabadzīgā ebreju ģimenē. No 1910. līdz 1913. gadam studēja Viļņas Mākslas akadēmijā. 1913. gadā emigrāja uz Franciju un mācījās Daiļo mākslu skolā pie Fernāna Kormona. Kādu laiku dzīvoja mākslinieku kolonijā *La Ruche*, kur sadraudzējās ar Amedeo Modiljāni. Lielākā daļa pazīstamāko darbu radīti no 1920. līdz 1929. gadam. Ebreju izcelsmes dēļ Otrā pasaules kara laikā, kad Franciju okupēja Vācijas karaspēks, Sutins nācās slēpties. Miris neveiksmīgas kuņģa čūlas operācijas laikā.

## Galerija

* Aita aiz žoga (ap 1940.g.)
* Ainava ar sarkano ēzeli (1922.g.)
* Ēkas (1921.g.)
* Sieviete sarkanā blūzē (ap 1919.g.)

## Ārējās saites

* Vikikrātuvē par šo tēmu ir pieejami multivides faili. Skatīt: Haims Sutins.
* Haims Sutins *artcyclopedia* (angliski)
* Sutina darbi Hehtu muzejā Haifā (angliski)